**Primjeri pitanja na**

**usmenom ispitivanju**

1. Prvo pitanje učenik izabire sam.

2. Za vrijeme kojeg je cara Rimsko Carstvo bilo najveće? Približno pokaži na zemljopisnoj karti prostor kojim se prostiralo Rimsko Carstvo.

3. Koje su bile najvažnije grčke kolonije na Jadranu (ime i današnji hrvatski naziv)? Pokaži ih na zemljopisnoj karti!

4. Koji su uzroci ustanka dvaju Batona? Koje je godine ustanak počeo i koje je godine i kako završio?

5. Što znamo o *povijesnom* životu Isusa iz Nazareta?

Ispituje se od nastavne jedinice *Rim u doba cara Augusta* do nastavne jedinice *Progoni kršćana i pojava kršćanstva na tlu današnje Hrvatske*.

Sva pitanja koja će se postaviti učenicima, nalaze se u njihovim bilješkama u bilježnici, odnosno na nastavnim listićima koje su morali po redu prepisati u bilježnice nakon svake nove nastavne jedinice (nalaze se i na internet stranici škole, sekcija Povijest 5. a). Učenik mora odgovarati punim rečenicama. Učenik dobiva ***dvije*** ocjene: jednu iz činjeničnog znanja i uočavanja uzročno-posljedičnih veza, a drugu iz snalaženja u prostoru i vremenu (zemljopisna karta i godine). Učenici moraju kod učenja koristiti zemljopisne karte u udžbeniku.

***Karte:***

Učenici moraju približno moći pokazati zemljopisni prostor kojim se prostiralo Rimsko Carstvo. Također, moraju znati pokazati barem tri najvažnije grčke kolonije na Jadranu, područje na kojem su živjela barem tri važnija ilirska plemena, Istru i Ilirik, provinciju Panoniju, provinciju Dalmaciju, glavne tri rimske kolonije u provinciji Dalmaciji i barem tri glavne rimske kolonije u provinciji Panoniji, mjesto gdje se pojavilo kršćanstvo (provincija Judeja, Palestina).

***Savjet:*** vježbati kod kuće u udžbeniku i pod školskim odmorima u obliku igre međusobnog ispitivanja pred zemljopisnom kartom Hrvatske i Mediterana (oboje trajno vise na zidu).